钦定古今图书集成/明伦汇编/氏族典/第321卷 > 《廖用贤尚友录》 > 曾公亮
## 钦定古今图书集成/明伦汇编/氏族典/第321卷 > 《廖用贤尚友录》 > 曾公亮

按《宋史曾公亮传》：“公亮字明仲，泉州晋江人。举进士
甲科，知会稽县，改诸王府侍讲，授集贤校理，擢天章
阁待制，知制诰。以翰林学士知开封府，擢给事中，参
知政事，除枢密使。嘉祐六年，拜吏部侍郎，同中书门
下平章事。熙宁二年，进昭文馆大学士，累封鲁国公。
以老避位。三年拜司空。明年，起判永兴军，旋以太保”
致仕。元丰元年卒，谥曰“宣靖。”公亮方厚庄重，沉深周
密，平居谨绳墨，蹈规矩，然性吝啬，殖货至钜万。帝尝
以方张安世。